**Правила за участие в промоционална кампанията**

**на SMSAPI.BG**

1. **Място и период за участие:**
	1. Промоционалната кампанията на SMSAPI.BG (по-надолу за краткост наричана „Кампанията”) се провежда на онлайн портала <https://www.smsapi.bg/>.
	2. Периодът за участие в Кампанията е **от 00:01 ч. на 01.09.2022 г. до 23:59 ч. на 31.10.2022 г.**
2. **Организатор:**

2.1. Организатор на Кампанията е **„ЛИНК Мобилити България” ЕАД,** с ЕИК: 131384920, със седалище и адрес на управление: гр. София 1463, район Триадица, пл. "България" № 1, бл. Административната сграда на НДК – Проно, ет. 7 („Организаторът“ и/или „ЛИНК“).

1. **Участници:**

3.1. Участник в Кампанията може да бъде всяко юридическо лице – търговец със седалище в Република България, което в Периода на участие кумулативно:

3.1.1. е клиент на ЛИНК през платформата SMSAPI.BG (онлайн портала <https://www.smsapi.bg/>);

3.1.2. е регистрирал или вече има регистриран профил в платформата SMSAPI.BG, като профилът е активен и не е нарушил Общите условия за автоматизирани (Self Sign-Up) услуги на платформата SMSAPI.BG към датата на раздаване на наградите;

3.1.3. заредил е профила си в платформата SMSAPI.BG с 100 (словом: сто) или повече лева или техния еквивалент съгласно съответните функционалности на платформата SMSAPI.BG в рамките на Периода на участие.

3.2. В Кампанията нямат право лица, които нямат качеството търговец.

3.3. Организаторът си запазва правото да дисквалифицира всеки участник, ако има разумно основание да смята, че участникът е нарушил която и да е разпоредба на Правилата за Кампанията.

3.4. Право да получи награда от Кампанията има представителят на юридическото лице – клиент на ЛИНК през платформата SMSAPI.BG, чийто профил на платформата SMSAPI.BG е регистриран за участие в Кампанията или упълномощено от него лице. За упълномощено лице се счита всяко лице чийто данни за контакт са въведени в профила на участника в платформата SMSAPI.BG.

3.5. Участниците в Кампанията и техните представители гарантират, че всяка подадена от тях информация е вярна, актуална и пълна.

1. **Механизъм на участие:**
	1. Участието в Кампанията се реализира на мястото и в периода по т. 1 от тези Правила при условия, посочени по-горе.
2. **Награди:**
	1. Предвидени са 15 бр. награди, както следва::

|  |  |
| --- | --- |
| Голяма награда | 5 бр. пуф ябълка – барбарон от промазан син плат във формата на топка, запълнена на 70 % от целия си обем с меки мъниста. Подходящ за използване за лица над 5 години и възрастни. |
| Поощрителна награда | 10 комплекта, включващи: (1) тефтер, формат А5 от еко кожа и корк с ластик; (2) химикал, бял, пластмасов; и (3) стойка за смартфон от бамбук от две сглобяеми части. |

1. **Разпределяне, теглене и получаване на наградите:**
	1. Всички участници, които отговарят на условията за участие в Кампанията, описани по-горе, могат да получат една или няколко от Наградите по т.5.1. Поощрителните награди се печелят от първите десет участника, отговарящи на условията за участие.
	2. Не се допуска замяна на спечелената награда с нейната парична или друга равностойност.
	3. Определянето на участниците, които печелят награда, се извършва посредством теглене в присъствието на представители на Организатора, като при тегленето може да бъде ангажиран нотариус. Тегленето ще бъде извършено на 01.11.2022 г.
	4. Спечелилите участници могат да се обявяват на страница на Организатора и/или на онлайн портала <https://www.smsapi.bg/>.
	5. Независимо от предходната разпоредба, в кратък срок след изтеглянето им, спечелилите участници ще бъдат уведомени от представител на Организатора с обаждане на телефонен номер текстово съобщение (SMS, ОТТ и пр.), и/или чрез имейл на посочените в профила в платформата SMSAPI.BG данни за контакт на участника, за начина, по който могат да получат спечелената от тях награда. При осъществяване на контакт със спечелилия участник, последният посочва данните за контакт в профила, наименование на спечелилия участник и/или други налични и достатъчни индивидуализиращи данни.
	6. Организаторът по собствена преценка може да изтегли резервни печеливши участници. Резервните печеливши участници могат да заместят предходния изтеглен, при условие, че последният не отговаря на условията, не може да бъде открит и/или не може да получи наградата в срока за това по-долу в настоящите Правила и/или е отказал да предостави необходимата информация за индивидуализация по настоящите Правила.
	7. Право да получи Награда има само лице (негов представител), отговарящо на и спазващо настоящите Правила и Общите условия за автоматизирани (Self Sign-Up) услуги на платформата SMSAPI.BG до момента на получаване на наградата.
	8. При получаването на Наградата представителят на печелившия участник се индивидуализира. Получаването на Награда може да се удостоверява и чрез съставяне на двустранен приемо-предавателен протокол, подписан от печелившия участник и от служител на Организатора и/или Партньора, или от куриер. Предоставянето може да се удостоверява и чрез товарителница.
	9. Срокът за получаване на наградите е до 30 работни дни след уведомяването на спечелилия Участник.
	10. Всяка Награда се доставя на посочен от съответния спечелил участник адрес чрез куриер, избран от Организатора или се получава вот представителя на участника в адреса на управление на ЛИНК. При предаване на наградата спечелилият участник подписва приемо-предавателния протокол и/или товарителница.

Ако в рамките на установените срокове не се раздаде наградата, не се организира ново разпределение.

1. **Права и отговорности:**

7.1. Организаторът не отговаря: а) в случай, че Наградата или която и да е част от нея не може да бъде получена, предоставена или реализирана поради невъзможност печелившият участник да получи Наградата или поради други технически и/или юридически пречки, свързани с конкретния победител; и б) при невъзможност наградата или част от нея да бъде предоставена поради обстоятелства от непреодолима сила, поради нормативни или законови ограничения или каквито и да е други обстоятелства.

7.2. Организаторът има право по своя преценка да прекрати Кампанията по всяко време, в случай че настъпят обстоятелства, които възпрепятстват нейното провеждане, включително, но не само – злоупотреби, нарушаване на тези Правила, форсмажорни обстоятелства, акт на административен, съдебен или друг орган и др. В тези случаи Организаторът не дължи каквато и да е компенсация на участниците.

7.3. Забранени са всякакви опити за манипулиране на Кампанията в портала, където се провежда. При всякакви злоупотреби, които могат да бъдат използвани за влияние върху Кампанията, както и при съмнения за извършване на такива, Организаторът има право да дисквалифицира съответния участник, като в този случай Организаторът не е длъжен да мотивира дисквалификацията. За манипулация по тази точка ще се счита включително използването на техники и/или технологии, които изменят елемента на лично и индивидуално участие на съответното лице в Кампанията.

7.4. Организаторът не отговаря за качеството на Наградите и не носи гаранционна отговорност за предоставяните Награди.

1. **Допълнителни разпоредби:**

8.1. С участието си в Кампанията посредством мобилния портал <https://www.smsapi.bg/> участниците приемат настоящите Правила и се задължават да ги спазват.

8.2. Представителите на участниците и на печелившите участници предоставят на Организатора доброволно необходимите за участие в Кампанията и получаване на награда лични данни, като са информирани от Организатора, че събирането и обработването на техните данни се осъществява от Организатора в съответствие с Политиката за поверителност на <https://www.smsapi.bg/privacy>.

8.3. Организаторът има право по всяко време да изменя и допълва настоящите Правила, като публикува промените на <https://www.smsapi.bg/>

8.4. Информация във връзка с Кампанията може да бъде получена на адрес: <https://www.smsapi.bg/>.

**Настоящите Правила влизат в сила на 01.09.2022 г.**